Felix Hidalgo

Si Félix Resurrección Hidalgo y Padilla (Pebrero 21, 1855 – Marso 13, 1913) sarong Filipinong pintor. Siya binibisto komo saro sa pinakamahusay na Filipinong pintor kan kahurihan kan ika-19ng siglo asin siya an inspirasyon kan mga kaaramigo niya sa Hiron nin Pagpreporma sa Filipinas, mga amigo niyang iyo sinda Jose Rizal, Marcelo del Piular, Mariano Ponce, asin Graciano Lopez Jaena. Siya totoo dai man direkta nadamay sa mga hiro-hiro kan mga kaapil sa hiron nin reporma komo saro sana siya sa amigo ninda. Dai man siya kabali sa mga nagkarapot kan Enot na Republikang Filipina sa pamamayo ni Emilio Aguinaldo. 

Kan siya guminana kan medalyang pirak sa 1884 Madrid Exposition of Fine Arts kadungan kan panggana nin medalyang bulawan  ni Juan Luna, saro man na Filipinong pintor, an mga Filipinong myembro kan Hiron Reporma nagrokyaw nanggad asin si Rizal iyo an nagtigsik sa pag'omaw sa duwang pintor manta na nagkurahaw na an mga Filipino kapantay sa husay kan mga Espanyol.

An mga pinta niya haros nag'abot sangribong ginuhit na gamit an watercolor, oil, uring, asin pastel. Kadakulan kan tagbo' sa pintura niya naglaladawan kan mitolohiya, mga on sa daga asin dagat asin mama mo pwet.

Pamilya asin edukasyon

Ipinangaki siya 21 Pebrero 1855 sa Binondo, Manila asin siya ikatolo sa pitong aki na Eduardo Resurreccion Hidalgo asin Maria Barbara Padilla.
Siya nag-adal sa Unibersidad nin Santo Tomas asin sinuportahan ni Padre Sabater. Nag-adal siya nin abogasya, alagad dai nakatapos, pero nakamit niya an Batsilyer sa Pilosopiya kan Marso 1871. Kadungan igdi siya nag'entra man sa Escuela de Dibujo y Pintura sa Espanyol na pintor na si Agustin Saez.
Siya pinadara sa Espanya komo pensionado kan 1879, asin duman  nag'adal siya sa School of Fine Arts sa Madrid. Kan nagtapos dai na siya nagbalik sa Filipinas. Imbes nagpasiring siya sa Paris asin  duman nagkaag  nin galeriya sa 43 Blvd. Arago, kun saen saiyang ipinamalas an saiyang mga pintura.

Mga Obra

An baroto
Paratinda ng lansones 
Pagpirong sa hapon, 1881
Senador Romano
Pagpaaram sa saldang, 1892 sa Exposicion Internacional de Bellas Artes sa Madrid
An alagaag, 1893, Universal Exposition of Chicago
Oedipus y Antigone, El violinista, Cabeza napolitana (Head of a Neapolitan), Un religioso, asbp sa Salon sa Champs Eysees, Paris
Sarong Greyigong Pilosopo sa Pagtrabaho, 1889
La enferma (An May helang), 1900
Per Pacem et Libertatem (Sa Katoninongan asin Katalingkasan), 1904
Pag'asasinar ki Gobernador Bustamante

Mga ipinintura niya para sa lokal na gobyerno nin Espanya karibay kan saiyang study grant:

Si Gobernador Luis Perez Dasmariñas asin an saiyang Dominakong mentor
Mga Filipinong Kawad: Bantay sa Lolobngan kan saindang Poon, 1890
Pagkadaog ki Limahong, 1892

Mga pasib

Pang-siyam na pirak na medalya, Las virgenes Cristianas expuestas al populacho (The Christian Virgins Exposed to the Populace), kan 1884 sa *Exposicion General de Bellas Artes sa Madrid
Medalyang bulawan, La barca de Aqueronte (The Boat of Acheron), 1887, Exposicion General de las Islas Filipinas; sarong pirak na medalya sa *Exposicion Universelle de Paris; nagkamit nin diploma de honor sa Exposicion General de Bellas Artes nin Barcelona; asin sarong bulawan na *medalya sa internasyonal na exposisyon nin fine arts sa Madrid kan selebrasyon nin 400 taon na anibersaryo nin pagkakadukay sa Amerika.
Medalyang bulawan, Laguna estigia (The River Styx), 1887
Medalyang bulawan, para sa saiyang partisipasyon sa Universal Exposition sa St. Louis, Missouri kan 1904
Medalyang bulawan, El violinista

Mga ginuhit asin pintura (mga titulo sa orihinal na Espanyol)

Mga hihilngan

Guerrero, Leon Ma. (1974). The first Filipino: A biography of Jose Rizal. National Historical Commission: Manila
 Ocampo, Ambeth R. (2001, Feb 14). Appreciating Luna and Hidalgo's Paintings. Philippine Daily Inquirer. p. A9
 Ocampo, Ambeth R. (2000, March 15). Interiors of Hidalgo's Paris Studio. Philippine Daily Inquirer. p. 9

Toltolan 

Hidalgo, Felix